Kry 15% af (minimum twee nagte se verblyf). Geldig vanaf 7 Okt 2019 tot 13 Des 2019.
Franschhoek, in die asemrowende vallei in die Kaapse-wynlande, is die tuiste van menige toonaangewende sjefs in Suid-Afrika en staan dus ook bekend as die "Fynproewershoofstad".
Die omgewing se wingerde word deur majestueuse berge omring en lewer van ons land se beste wynsoorte. Die bekoorlike hoofstraat is lekker bedrywig met sy ouderwetse winkels, kleurvolle galerye, straatkafees en restaurante.
Franschhoek is net 70 km vanaf Kaapstad, die ideale basis vanwaar jy die Moederstad, die seisoenale Walvisroete en Roete 62 (na bewering die wêreld se langste wynroete) kan verken.
Gable Manor bied uitstekende …
Gable Manor bied uitstekende verblyf wat gemak, elegansie en rustigheid kombineer en is stapafstand vanaf die middedorp.
Ons ontvangsarea het heerlike, gemaklike sitplek waar gaste met 'n glasie sjerrie of port van ons WiFi of uitgebreide leesstof gebruik kan maak. Daar is selfs 'n knetterende kaggelvuurtjie vir koue winteraande.
Ons bied verblyf in 4 slaapkamers en 2 elegante suites. Die 4 slaapkamers is elk uniek versier en beskik oor 'n koninggrootte-bed of 2 enkelbeddens. Die 2 suites het elk 'n ekstra lang koninggrootte-bed en sy eie sitkamer.
Al die kamers het spierwit perkallinne, satelliet-TV, lugversorging, verhitte handdoekrelings, koffie- en teemaakgeriewe, 'n kluis en 'n haardroër.
Die beskutte sentrale binnehof bied 'n rustige tuin met 'n sprankelende swembad. Die voorkamer by die swembad beskik oor 'n eerlikheidskroeg en stortgeriewe.
Ons ontbytarea bied 'n uitsig oor die swembad en die majestueuse Franschhoekberge. Hierdie heerlike eetkamer is alombekend vir sy dekadente ontbyt. Vir warm somerdae is daar konsertinadeure wat na buite lei en tydens koue winterdae kan gaste by die heerlike kaggelvuurtjie onstpan.
Gashere Marlyn en Don staan altyd gereed om jou te hulp te snel, soos om restaurante of wynproesessies vir jou te bespreek of plaaslike aktiwiteite aan te beveel wat in elkeen se smaak sal val.
Gaste wat na Gable Manor gekyk het, het ook belangstelling getoon in die volgende lekke plekke:
Vanaf R3 120 R2 652 per nag (vir 2 mense)
Malherbestraat 4, Franschhoek, 7690, Wes-Kaap